**LĪGUMS**

(Par peldbaseina izmantošanu)

*Rīgā,*

*Parakstīšanas datums ir pēdējā pievienotā droša elektroniskā paraksta un tā laika zīmoga datums*

**Rīgas pašvaldības policija** (turpmāk – **Pasūtītājs**), tās priekšnieka **Jura Lūkass** personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu un Rīgas domes 2020. gada 6. augusta nolikuma Nr. 39 “Rīgas pašvaldības policijas nolikums” 12. punktu no vienas puses, un

**SIA “Mežaparks SV”**, vienotais reģistrācijas Nr. 44103146459, (turpmāk – **Izpildītājs**), tās \_\_\_\_\_\_\_\_\_ personā, \_\_\_\_ rīkojas uz 2023. gada 24. augusta pilnvaras Nr. 1-P/2023 pamata, no otras puses,

bet abas kopā un katra atsevišķi sauktas – **Puses**, pamatojoties uz Pasūtītāja Personāla nodaļas priekšnieces p.i. D. Kotovas 2023. gada 13. oktobra ziņojumu Nr. RPP-23-1740-dv, noslēdz šo līgumu (turpmāk – **Līgums**):

1. **Līguma priekšmets**
	1. Pasūtītājs uzdod un Izpildītājs apņemas nodrošināt Pasūtītāja darbiniekus ar peldbaseina ar palīgtelpu izmantošanu.
	2. Pakalpojuma saņemšanas vieta ir Ezermalas iela 30, Rīga.
	3. Peldbaseina apmeklēšanas laiks un reižu skaits kopējā peldbaseina plūsmā viena mēneša ietvaros netiek ierobežots.
	4. Apmācību norisei tiek izmantots 1 (viens) norobežots 25 m peldceliņš ne vairāk kā 12 (divpadsmit) Pasūtītāja darbiniekiem vienlaicīgi saskaņā ar Līguma un Līguma pielikuma “Tehniskā specifikācija-Finanšu piedāvājums” noteikumiem (turpmāk – **Pakalpojums**).
2. **Līguma summa un norēķinu kārtība**
	1. Maksa par peldbaseina izmantošanu 1 (vienu) reizi 1 (vienam) darbiniekam ir **EUR 7,00** (septiņi *euro*, 00 centi), bez pievienotās vērtības nodokļa (turpmāk – **PVN**).
	2. Viena norobežota 25 m peldceliņa izmantošanas maksa ir **EUR 35,00** (trīsdesmit pieci *euro*, 00 centi) bez PVN.
	3. Līguma summa ir **EUR 14 000,00** (četrpadsmit tūkstoši *euro*, 00 centi), bez PVN. 21% PVN Līguma summai ir **EUR 2 940,00** (divi tūkstoši deviņi simti četrdesmit *euro*, 00 centi). **Kopējā Līguma summa ar PVN ir EUR 16 940,00 (sešpadsmit tūkstoši deviņi simti četrdesmit *euro*, 00 centi)**.
	4. Pakalpojuma maksa Līguma darbības laikā nevar tikt paaugstināta.
	5. Līguma summā ir iekļauti visi izdevumi, kas Izpildītājam varētu rasties saistībā ar Pakalpojuma sniegšanu.
	6. Pasūtītājs par atbilstoši Līgumam sniegto Pakalpojumu maksā Izpildītājam katru mēnesi, pamatojoties uz Izpildītāja iesniegto rēķinu un abpusēji parakstītu aktu (turpmāk – **Akts**) par Pakalpojumu saņemšanas reizēm iepriekšējā mēnesī, kuru Izpildītājs iesniedz Pasūtītājam. Samaksas apmērs par peldbaseina izmantošanu tiek aprēķināts saskaņā ar Līguma 2.1. un 2.2. punktā norādīto Pakalpojuma cenu. No Pasūtītāja puses Aktu tiesīga parakstīt Līguma 8. sadaļā norādītā par Līguma izpildi atbildīgā persona vai tās pienākumu izpildītājs.
	7. Samaksa par Pakalpojumu tiek veikta 14 (četrpadsmit) dienu laikā no elektroniska rēķina (turpmāk – **rēķins**) ar tam klāt pievienotu abu Pušu parakstītu Akta saņemšanu.
	8. Izpildītājs rēķina un Akta iesniegšanai izmanto Rīgas valstspilsētas pašvaldības portālu [www.eriga.lv](http://www.eriga.lv) (turpmāk – **portāls**), norādot:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**NMR kods: 90011524360;**

**PVN reģ. Nr.: LV90011524360;**

**Banka: Luminor Bank AS Latvijas filiāle;**

**Bankas kods: RIKOLV2X;**

**Konts: LV41RIKO0021800014010;**

**RD iestāde: Rīgas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219.**

* 1. Izpildītājs sagatavo rēķinu atbilstoši portāla sadaļā “Rēķinu iesniegšana” norādītajai informācijai par rēķina formātu.
	2. Rēķinus apmaksai Izpildītājs iesniedz Pasūtītājam, izvēloties vienu no rēķina piegādes kanāliem:
		1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
		2. augšupielādē rēķinu failus portālā, atbilstoši norādītajai informācijai par failu augšupielādi XML formātā;
		3. izmanto manuālu rēķina informācijas ievades Web formu portālā.
	3. Līgumā noteiktā kārtībā iesniegts rēķins nodrošina Pusēm rēķina izcelsmes autentiskumu un satura integritāti.
	4. Puses vienojas, ka rēķina apmaksas termiņu skaita no dienas, kad Izpildītājs, atbilstoši portālā norādītajai informācijai par rēķina formātu, ir iesniedzis Pasūtītajam rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu rēķinu un Izpildītājs to ir pieņēmis apmaksai.
	5. Izpildītājam ir pienākums sekot līdzi iesniegtā rēķina apstrādes statusam.
	6. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Pasūtītājs šādu rēķinu apmaksai nepieņem un neakceptē. Izpildītajam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā, rēķina apmaksas termiņu skaita no dienas, kad Izpildītājs ir iesniedzis atkārtoto rēķinu.
1. **Pušu pienākumi un tiesības**
	1. Izpildītājam ir pienākums:
		1. garantēt Pasūtītāja darbiniekiem iespēju saņemt Pakalpojumu saskaņā ar Līguma un Līguma pielikuma “Tehniskā specifikācija-Finanšu piedāvājums” noteikumiem;
		2. Līguma darbības laikā ievērot un nepaaugstināt Līguma 2.1. un 2.2. apakšpunktā noteikto Pakalpojuma cenu;
		3. savlaicīgi iepazīstināt Pasūtītāju ar visām izmaiņām peldbaseina darba laikā;
		4. uzkrāt un automātiski apstrādāt informāciju par Pasūtītāja saņemtajiem Pakalpojumiem uzskaites, dokumentēšanas un norēķinu vajadzībām (Izpildītājs veido apmeklējumu uzskaites sarakstus, kuros norādīta šāda informācija par Pasūtītāja darbiniekiem, kuri saņēmuši Pakalpojumus: apmeklējuma datums, ierašanās laiks, vārds, uzvārds, Pasūtītāja darbinieka apliecības numurs, Pasūtītāja darbinieka paraksts, savukārt apmācību nodarbību sarakstu izveido atsevišķi, norādot: peldceliņa noma, Pasūtītāja darbinieki, kas apmeklēja nodarbības, apmeklējuma datums, ierašanās laiks, vārds, uzvārds, Pasūtītāja darbinieka Apliecības numurs. Apmeklējumu uzskaites sarakstu aizpilda Izpildītāja norīkots darbinieks, apmeklējuma uzskaites sarakstā obligāti ir jābūt aizpildītai visai pieprasītajai informācijai skaidrā, saprotamā rokrakstā (svītrojumiem un labojumiem ir jābūt atrunātiem);
		5. līdz nākamā mēneša (mēneša, kas seko norēķinu mēnesim) 10. datumam iesniegt Pasūtītājam peldbaseina apmeklējumu uzskaites saraksta kopiju un rēķinu, kurā iekļauta sniegto Pakalpojumu uzskaite ar Pakalpojumu saņemšanas reizēm iepriekšējā mēnesī;
		6. neveikt darbības, kas tieši vai netieši var radīt zaudējumus, ierobežot tiesības vai kā citādi var kaitēt Pasūtītājam;
		7. uzturēt peldbaseina un tā palīgtelpas tehniskā un sanitārā kārtībā;
		8. maksimāli īsos termiņos novērst peldbaseina bojājumus un avārijas sekas, kā arī informēt Pasūtītāja Līguma 8. sadaļā norādīto kontaktpersonu par paredzēto laiku (konkrētu vai provizorisku) avārijas seku likvidēšanai.
	2. Izpildītājam ir tiesības:
		1. Pieprasīt un saņemt no Pasūtītāja Līgumā noteiktajā kārtībā samaksu par pienācīgi sniegtiem Pakalpojumiem;
		2. Atteikt sniegt Pakalpojumu personām, kuras nevar uzrādīt Pasūtītāja darbinieka apliecību.
		3. Vienpusēji noteikt un mainīt iekšējās kārtības noteikumus un darba laikus, iepriekš informējot par to Pasūtītāju;
		4. Izbeigt Līguma darbību saskaņā ar Līguma nosacījumiem.
	3. Pasūtītājam ir pienākums:
		1. Samaksāt Izpildītājam samaksu par sniegtajiem Pakalpojumiem saskaņā ar Līguma nosacījumiem;
		2. Pakalpojuma saņemšanas laikā ievērot Izpildītāja iekšējās kārtības noteikumus, norādījumus par telpu, to inventāra un aprīkojuma ekspluatācijas noteikumiem, kā arī sanitāros un ugunsdrošības noteikumus, bojājumu un avārijas gadījumā par to nekavējoties informējot Izpildītāju;
		3. Iesniegt Izpildītājam Rīgas pašvaldības policijas stažieru sarakstu, kuriem ir tiesības saņemt Pakalpojumu. Pasūtītājs stažieru sarakstu, kā arī grozījumus un papildinājumus stažieru sarakstā var iesniegt Izpildītājam ne biežāk kā vienu reizi nedēļā.
	4. Pasūtītājam ir tiesības:
		1. Saņemt Līgumā minētos Pakalpojumus savlaicīgi un pienācīgā kvalitātē saskaņā ar Līguma un tā pielikuma „Tehniskā specifikācija-Finanšu piedāvājums” nosacījumiem;
		2. Visā Līguma darbības laikā saņemt informāciju par Pasūtītāja apmeklējumu reižu uzskaiti konkrētā mēneša ietvaros, informāciju iesniegt Pasūtītājam ne vēlāk kā 2 (divu) darba dienu laikā pēc Pasūtītāja pieprasījuma;
		3. Izbeigt Līguma darbību saskaņā ar Līguma nosacījumiem.
2. **Pušu atbildība**
	1. Izpildītājs neatbild par Izpildītāja telpās nozaudēto Pasūtītāja darbinieku īpašumu.
	2. Izpildītājs neatbild par nelaimes gadījumiem, kas radušies Pasūtītāja darbinieku neuzmanības vai nolaidības dēļ un/vai citiem apstākļiem, kuru iemesls ir iekšējo kārtības noteikumu neievērošana, inventāra un aprīkojuma nepareiza lietošana.
	3. Puses ir atbildīgas par Līguma prasību izpildi, zaudējumu nodarīšanu otrai Pusei vai trešajām personām un atlīdzina tos Latvijas Republikas normatīvajos aktos paredzētajā kārtībā pilnā apmērā.
	4. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
	5. Jebkurai Pusei ir tiesības apstrādāt tai nodotos personu datus tikai atbilstoši Līgumā noteiktajam personas datu nodošanas mērķim un veidam, saskaņā ar Līgumā norādītajām un Vispārīgās datu aizsardzības regulas personas datu aizsardzības prasībām.
3. **Līguma darbības termiņš un izbeigšana**
	1. Līgums stājas spēkā tā abpusējas parakstīšanas brīdī un ir spēkā 1 (vienu) gadu.
	2. Līguma darbības termiņš automātiski izbeidzas, līdzko tiek sasniegta Līguma 2.3. punktā noteiktā Līguma summa.
	3. Pasūtītājs var neizmantot visu Līguma 2.3. punktā noteikto Līguma summu.
	4. Puses vienojas, ka Līgumu var izbeigt pirms termiņa ar Pušu rakstisku vienošanos vai brīdinot otru Pusi vismaz 1 (vienu) mēnesi pirms paredzētā Līguma izbeigšanas laika.
	5. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
	6. Pasūtītājs, ar rakstisku paziņojumu, ir tiesīgs Līgumu izbeigt nekavējoties šādos gadījumos:
		1. Ja Pasūtītāju neapmierina Pakalpojuma kvalitāte, jo tā neatbilst Līguma noteikumiem;
		2. Ja Izpildītājs vēlas paaugstināt Pakalpojuma cenu;
		3. Ja Izpildītājs pasludināts par maksātnespējīgu;
		4. Ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus, kā rezultātā apturēta Izpildītāja saimnieciskā darbība.
	7. Pasūtītājam ir tiesības vienpusēji izbeigt Līgumu, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
4. **Strīdu izskatīšanas kārtība**
	1. Visas domstarpības un strīdus, kas skar Līgumu, Puses izskata pārrunu ceļā.
	2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar Latvijas Republikas normatīvajiem aktiem.
	3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
5. **Papildus noteikumi**
	1. Jebkuri Līguma grozījumi noformējami rakstveidā un pēc to abpusējas parakstīšanas pievienojami Līgumam kā neatņemama tā sastāvdaļa.
	2. Jautājumi, kas nav atspoguļoti Līgumā, tiek izskatīti saskaņā ar Latvijas Republikas normatīvajiem aktiem.
	3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
	4. Puses apņemas nekavējoties informēt viena otru par savu rekvizītu maiņu.
	5. Pēc Pakalpojuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
	6. Līgums sastādīts uz 5 (piecām) lapām ar pielikumu “Tehniskā specifikācija-Finanšu piedāvājums” uz 1 (vienas) lapas.
6. **Pušu rekvizīti un paraksti**

|  |  |
| --- | --- |
| **Pasūtītājs:****Rīgas pašvaldības policija**Lomonosova iela 12A, Rīga, LV-1019**Norēķinu rekvizīti:**Rīgas valstspilsētas pašvaldībaRātslaukums 1, Rīga, LV-1050NMR kods: 90011524360PVN reģ. Nr.: LV90011524360Banka: AS “Luminor Bank” Latvijas filiāleKods: RIKOLV2XKonts: LV41RIKO0021800014010**Par Līguma izpildi atbildīgā persona:**Pasūtītāja Personāla nodaļasGalvenais speciālists personāla attīstības jautājumos Guntis DūdaTālrunis: 67037279E-pasts: Guntis.Duda@riga.lv | **Izpildītājs:****SIA “Mežaparks SV”**Ezermalas iela 30, Rīga, LV-1014**Norēķinu rekvizīti:**Reģ.Nr.: 44103146459Banka: Kods: Konts: **Par Līguma izpildi atbildīgā persona:**Tālrunis:E-pasts:  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **J. Lūkass**